पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के दौरान ऑक्सीजन की किल्लत दूर करने को लेकर भामाशाह आगे आ रहे हैं। जिले के 3 सामुदायिक स्वास्थ्य केन्द्रों पर ऑक्सीजन प्लांट लगाने को लेकर भंसाली इंजीनियरिंग पॉलीमर्स लिमिटेड के प्रबंध निदेशक बाबूलाल भंसाली आगे आए हैं। उन्होंने राजकीय सामुदायिक स्वास्थ्य केंद्र सांचौर, आहोर व भीनमाल में लगवाने की घोषणा की है, जिससे कोरोना पॉजिटिव मरीजों को विशेष राहत मिलेगी।
जिला कलेक्टर नम्रता वृष्णि ने बताया कि समाजसेवी बाबूलाल भंसाली द्वारा जिले में आहोर, भीनमाल व सांचौर में ऑक्सीजन प्लांट लगवाए जाएंगे। भंसाली द्वारा राशि मुख्यमंत्री कोविड-19 राहत कोष में जमा करवाने के पश्चात जिले को 1 करोड़ रुपए प्राप्त हो चुके हैं। जिला कलेक्टर द्वारा प्रशासनिक स्वीकृति भी जारी हो चुकी है। ऑक्सीजन प्लांट 165 एलपीएम क्षमता के हाेंगे।
कलेक्टर नम्रता वृष्णि ने समाजसेवी बाबूलाल भंसाली का धन्यवाद ज्ञापित किया। इस दौरान अतिरिक्त जिला कलेक्टर छगनलाल गोयल, मुख्य कार्यकारी अधिकारी संजय कुमार वासु, कोषाधिकारी ओमप्रकाश गाडोदिया, चिरंजीलाल दवे, बीइपीएल के अशोक कुमार मीणा, जयवर्धन व महेंद्र टांक उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn